**Kisbér Város Polgármesterétől**

**2870 Kisbér, Széchenyi u 2.**

**Előterjesztés**

**Kisbér Város Önkormányzatának Képviselő-testülete**

**2024. április 11-i ülésére**

**Tárgy: Kisbér, Deák Ferenc utca 71. számú ingatlan értékbecslése**

**Tisztelt Képviselő-testület!**

Kisbér Város Önkormányzatának Képviselő-testülete 107/2024 (III.14.) KVÖKt. határozata által előírt 2870 Kisbér, Deák Ferenc utca 71. sz. alatti, 1122/2 hrsz.-ú, kivett lakóház, udvar művelési ágú ingatlan vagyonértékbecslésének elkészítésére várja az árajánlatokat.

Az értékbecslésre vonatkozó árajánlatok kérése megtörtént. A négy értékbecslő közül kettő küldött árajánlatot, egy értékbecslő pedig elállt a munkavégzéstől.

Árajánlatok listája:

1 . dr. Zsigmond Réka Gabriella: bruttó 150.000 Ft

2. Malomsoki Ingatlanközvetítés és Értékbecslés: bruttó 350.000 Ft

3. Jugovics Kirsztina nem küldött ajánlatot

4. EURO-IMMO Expert Kft.: elállt a munkavégzéstől

Kérem a Tisztelt Képviselő-testületet, hogy az értékbecslés megrendelését, a legkedvezőbb ajánlat alapján támogatni szíveskedjenek.

**Kisbér, 2024. április 2.**

Sinkovicz Zoltán

polgármester

**Határozati Javaslat**

Kisbér Város Önkormányzatának Képviselő-testülete a 2870 Kisbér, Deák Ferenc utca 71. alatti ingatlanban található bérlakások értékbecslésének elkészítését megrendeli …….-tól az ajánlatában szereplő bruttó ……..Ft. összegen.

**Határidő**: 2024. április 11.

**Felelős:** Sinkovicz Zoltán polgármester

**Gazdasági, Műszaki, Jogi, Környezetvédelmi Bizottság Elnöke**

A bizottság határozatképtelen volt, a megjelent tagok a legkedvezőbb ajánlatot adó dr. Zsigmond Réka Gabriellától javasolják az értékbecslés megrendelését.

Kisbér, 2024. április 5.

Andrási Tamás s.k. Pápai Mónika s.k.

elnök referens